liechticonsulting/filtered_apertus_pretrained huggingface dataset:
Fuond ( [fuə̯nt]?/i, tud. Pfunds) è ina vischnanca austriaca cun 2577 abitants (1. da schaner 2016). Ella sa chatta en il district da Landeck en il Tirol.

Geografia

Situaziun geografica
Fuond sa chatta en la cuntrada Oberes Gericht, la part sisum da la Val da l'En tirolaisa, en vischinanza dals cunfins cun la Svizra e l'Italia. Sper la punt da Kajetan sa spartan las vias per Spiss e vinavant a Samignun sco era per Danuder ed al pass dal Raisch.

Fracziuns
La vischnanca consista da las fracziuns Stuben a la spunda sanestra da l'En al cugn alluvial dal Stubnerbach, Pfunds-Dorf a la spunda dretga da l'En al cugn alluvial dal Radurschlbach sco er ils aclauns Wand, Vorderkobel, Hinterkobel, Birkach, Lafairs, Stein e Greit. Las parts da la vischnanca èn colliadas ina cun l'autra tras ina punt da legn ch'è vegnida construida il 1950 en il stil dal 19avel tschientaner. Ils cugns alluvials dals auals mainan l'En tras duas stortas marcantas.

Vischnancas cunfinantas
Kaunertal, Danuder, See, Serfaus, Spiss, Tösens.
En il Grischun (Svizra): Valsot.
En il Tirol dal Sid (Italia): Curun (Graun).

Istorgia
Fuond è vegnida numnada l'emprima giada en in document dal 1282. En il center dad omaduas fracziuns datti imposantas chasas a suler central (Mittelflurhäuser) cun tetgs a piz cun penslas largias, scalas avertas e picturas da fatschadas en stil engiadinais. In exempel represchentativ è l'anteriur palaz da giustia a Stuben. Questas chasas èn ina perditga per la bainstanza dal lieu dal temp, cura ch'il traffic commerzial tranter Augsburg e Vaniescha manava anc per il Oberer Weg, il pass dal Raisch ed il Fernpass. La Baselgia da Nossadunna (Liebfrauenkirche) a Stuben è vegnida erigida l'onn 1470 en stil gotic tardiv; il 1680 ha'la survegnì in altar baroc.
Durant l'aua gronda en las Prealps l'onn 2005 è il Stubnerbach creschì sur las rivas ed ha cuvrì ina part dal vitg cun glera.

Economia
En ils onns 1980 è Fuond sa posiziunà sco „vischnanca ecologica“. Igl ha dà plans da deviar l'En dal cunfin svizzer tras in chanal cun in implant electric fin a Prutz. Quai ha persvadì ils abitants metter la vita en il vitg sut la parola „durabel ed ecologicamain cumpatibel“. Ins ha mess patg sin implants solars, il diever da chalur en verandas d'enviern ed in implant da stgaudar central senza substanzas nuschaivlas cun biomassa e retagls da laina.
Ozendi è Fuond ina vischnanca da turissem bistagiunal che profitescha da las regiuns da schis damanaivlas a Samignun e Danuder.

Persunalitads

Persunalitads naschidas a Fuond
Johann Chrysostomus Senn (1795-1857), liricher - „Der rote Tiroler Adler“
Anna Maria Achenrainer (1909 - 1972), scriptura

Galaria da fotos

Colliaziuns

Fuond en il Lexicon istoric retic
Pagina d'internet uffiziala da la vischnanca
La Fuorcla da Livign (talian ed uffizialmain: Forcola di Livigno) è in pass da muntogna dal chantun Grischun da la Svizra e da l'Italia. Il pass maina da Puschlav (La Motta) en la Svizra (Val Poschiavo) tras a Livigno en la Vuclina.

Colliaziuns
Informaziun Geografica
Las Furbaz è ina gruppa svizra da pop che vegn ord il Mustér.

Singles
Viver senza tei (1989)

Colliaziuns
La pagina uffiziala
Las furmiclas (Formicidae) èn ina famiglia d’insects entaifer l’urden dals insects cun alas transparentas (Hymenoptera, Apocrita). I dat tranter 11'000 e 12'500 differentas spezias da furmiclas, da quai radund 200 en Europa.
Furna è ina vischnanca politica svizra en il chantun Grischun. Ella fa part dal circul Jenaz en il district Partenz/Tavau.

Colliaziuns
Féchy è ina vischnanca svizra en il chantun Vad en il district Morges.
Fétigny è ina vischnanca svizra en il chantun Friburg en il district Broye.

Colliaziuns

Annotaziuns
Il Fögl Ladin è stà ina gasetta rumantscha-ladina che provediva l'Engiadina, Bravuogn e la Val Müstair cun novitads. La gasetta aveva ina tenuta politica liberala ma n'era betg l'organ d'ina partida. Ella aveva in focus tematic sin aspects linguistics e culturals.

Istorgia
Il Fögl Ladin è sortì il schaner 1940 ord la fusiun dal Fögl d'Engiadina (fundà l'onn 1857) e da la Gazetta Ladina (fundada l'onn 1912). Il prim da schaner 1970 ha la gasetta surpiglià Il Giuven Jauer (fundà l'onn 1938). El era cun quai l'emprima gasetta che cuvriva l'entira Engiadina e la Val Müstair.
Ils redacturs dal Fögl Ladin eran, in suenter l'auter, Robert Ganzoni (1940-46), Men Rauch (1946-58), Domenica Messmer (1946/1958-70), Jon Manatschal (1979-86), Toni Kaiser (1987 - fanadur 1991) ed Enrico Kopatz (1991-96, per part ensemen cun Baldina Cantieni Kobi e Bettina Fluor).
Tras l'integraziun da l'Engadiner Post l'onn 1987 è il Fögl Ladin daventà per in curt temp ina publicaziun bilingua ladin-tudestga. L'ultim numer dals 12 da december è cumparì en in'ediziun da 3'255 exemplars. Dapi ils 6 da schaner 1997 è il Fögl Ladin vegnì integrà sco part regiunala en la nova gasetta dal di rumantscha La Quotidiana.

Funtaunas

Colliaziuns
Fögl Ladin en il Lexicon istoric retic
Il Fögl d'Engiadina è stà ina gasetta da l'emna rumantscha per l'Engiadin'Ota. Ella aveva ina tenuta liberalisanta e la finamira da «tgirar la lingua e la cultura rumantscha, oravant tut quella putera».

Istorgia
Il Fögl d'Engiadina è vegnì fundà l'onn 1857 dals reverendas Nicolo Kirchen, Gian Battista Tramèr e Janett Menni e redigì da Mathias Barblan e Simon Caratsch. Johann Thürr e Peter Caprez eran responsabels per la stamparia a Zuoz. L'emprim numer è cumparì il prim da schaner dal 1858.
Ulteriurs redacturs dal Fögl èn stads tranter auter Peter Conradin, Andreas Rudolf e Florian (von) Planta, Johann Rosius à Porta, Simon Tanner, Giachen Danz, Gian Fadri Caderas, Otto Töndury, Otto Schwarz, Enrico «Rico» Tung, Andrea Vital, Jon Guidon e Robert Ganzoni
Il 1940 ha il Fögl d'Engiadina fusiunà cun la Gazetta Ladina al Fögl Ladin che ha pli tard er incorporà Il Giuven Jauer ed è daventà uschia l'emprima gasetta che provedeva l'entira Engiadina e Val Müstair.

Ediziuns digitalisadas
Il Fögl d'Engiadina è ina da las gasettas – e fin ussa l'unica gasetta rumantscha – ch'èn vegnidas digitalisadas en il project da digitalisaziun da la Biblioteca naziunala svizra. La digitalisaziun è il resultat d'ina cooperaziun tranter la Biblioteca naziunala e la Biblioteca Chantunala dal Grischun. Disponiblas èn las annadas 1887 fin 1939. Dal temp avant il 1887 n'han ins gì avunda numers, uschia che la Biblioteca naziunala ha relaschà in appel da metter a disposiziun singuls numers u entiras annadas da quel temp.
Las annadas 1859, 1860, 1861 (senza ils emprims trais numers) e forsa autras èn disponiblas sin Google Books.

Referenzas

Colliaziuns
Fögl d'Engiadina en il Lexicon istoric retic
Versiun digitalisada da la Fögl d'Engiadina sin la plattafurma svizra per gasettas digitalisadas e-newspaperarchives.ch
Ediziun digitalisada da las annadas 1887 fin 1939 en il project da digitalisaziun da la Biblioteca naziunala svizra
Ediziun digitalisada da l'annada 1858 (emnas 18 fin 50) tar Google Books
Ediziun digitalisada da l'entira annada 1859 tar Google Books
Ediziun digitalisada da l'entira annada 1860 tar Google Books
Ediziun digitalisada da l'annada 1861 (emnas 4 fin 52) tar Google Books
Fürstenau (rumantsch, istoric: Farschno) è ina vischnanca politica svizra en il chantun Grischun. Ella è situada en il circul Tumleastga dal district dal Rain Posteriur.

Annotaziuns
Il Gabun è in pajais da l'Africa. Sia chapitala è Libreville.
Gadmen è ina vischnanca politica svizra en il chantun Berna. Ella è situada en il circul administrativ Interlaken-Oberhasli.
Gajewniki-Kolonia (pronunzia: [gajev'ɲikʲi kɔ'lɔɲʲa]) è in lieu da la Pologna centrala. El appartegna a la vischnanca da Zduńska Wola ch'è situada en il circul da Zduńska Wola dal voivodat da Łódź. Il vitg sa chatta var 4 kilometers al ost da la citad da Zduńska Wola e 38 kilometers al sid-ost da la chapitala dal voivodat, Łódź. Gajewniki-Kolonia sa chatta en la vischnanza dal vitg Gajewniki. Il vitg dumbra 160 habitants. Tranter il 1975 ed il 1998 appartegneva Gajewniki-Kolonia al voivodat da Sieradz.

Annotaziuns
Gajewniki (pronunzia: [gajev'ɲikʲi]) è in lieu da la Pologna centrala. El appartegna a la vischnanca da Zduńska Wola ch'è situada en il circul da Zduńska Wola dal voivodat da Łódź. Il vitg sa chatta var 4 kilometers al nord-ost da la citad da Zduńska Wola e 31 kilometers al sid-ost da la chapitala dal voivodat, Łódź. Gajewniki sa chatta en la vischnanza dal vitg Gajewniki-Kolonia. Tranter il 1975 ed il 1998 appartegneva Gajewniki al voivodat da Sieradz.

Annotaziuns
Galerie Tschudi è ina gallaria d'art en Zuoz e Glarus fundada il 1985 en Glarus, e renumà.

Colliaziuns
La pagina d’internet da la Galerie Tschudi

Annotaziuns
Galmiz è ina vischnanca svizra en il chantun Friburg en il district See/Lac.

Colliaziuns
Gambarogno è ina vischnanca politica en il chantun Tessin che appartegna al circul Gambarogno dal district Locarno.
Ils 25 da avril 2010 èn las anteriuras vischnancas Caviano, Contone, Gerra (Gambarogno), Indemini, Magadino, Piazzogna, Sant'Abbondio e Vira (Gambarogno) fusiunadas e furman dapi lura la nova vischnanca Gambarogno.
La Gambia è in pajais da l'Africa. Sia chapitala è Banjul.
Gampel è ina vischnanca svizra en il chantun Vallais en il district Leuk.
Gandria è in vitg svizzer en il chantun Tessin. Enfin l'incorporaziun l'onn 2004 en la citad da Lugano era Gandria ina vischnanca politica autonoma. Il Sentiero dell'olivo è ina senda che maina da Castagnola a Gandria.
En Cantine di Gandria, a l'autra riva dal lai, sa chatta il Museum da la duana svizra.
La Gasetta Coop (num rumantsch da la Coopzeitung da lingua tudestga) è la gasetta gratuita emnila dal grossist svizzer Coop.
La Gasetta Coop è cumparida l'emprima giada l'onn 1902, a lez temp anc sut il titel Genossenschaftliches Volksblatt ("Fegl popular da la cooperativa"). Ella vegn stampada mintg'emna cun in'ediziun da passa in milliun exemplars e spedida tranter auter a tut ils commembers da la Coop e tut ils clients che possedan la carta da clients Supercard. Cun in'ediziun da stampa da 1'770'380, confermà da la WEMF, è ella la gasetta cun l'ediziun la pli gronda en Svizra. Chauredactur è Matthias Zehnder. L'ediziun da lingua franzosa ha num Coopération, quella da lingua taliana Cooperazione.
Il concurrent il pli ferm da la Coopzeitung è il Migros-Magazin, la gasetta da l'emna dal grossist Migros, cun pli u main ils medems dumbers d'ediziun e da lecturs. La Neue Zürcher Zeitung intitulescha las duas gasettas sco «stille Riesen» dal sectur da medias svizzer e descriva lur activitad schurnalistica uschia: Offenkundig findet das Konsumentensegment ebenso Gefallen an mehrheitsfähiger Alltags- und Lifestyle-Thematik wie an politisch austarierten Hintergrundberichten.

Connex cun la Rumantschia
Dapi l'onn 1990 publitgescha la Coopzeitung da lingua tudestga er artitgels per rumantsch. I vegn tractà ina gronda varietad da temas, quasi adina cun resguard a l'intschess rumantsch. Ultra da quai datti mintgatant er artitgels davart tematicas actualas da la Rumantschia per tudestg. Chattà (www.chatta.ch) manegia: «Quasi sco effect lateral renda la gasetta [...] pia adina puspè attenta la [S]vizra tudestga a la lingua naziunala la pli pitschna.»

Colliaziuns
Pagina d'internet da la Gasetta Coop (tudestg, artitgels per rumantsch en l'archiv)

Referenzas
La Gazetta ordinaria da Scuol è stada ina gasetta emnila, l'emprima gasetta rumantscha e l'emprima gasetta grischuna insumma. Ella cumpareva enturn l'onn 1700 a Scuol en l'Engiadina Bassa.

Istorgia
Infurmaziuns davart la gasetta datti fitg paucas cunquai ch'ils fegls èn svanids. Tenor Peider Lansel vegn sia fundaziun al attribuida chancelier Joan Marnia, ina figura da grond'influenza en la politica communala da Scuol. Marnia aveva fatschentas a Vienna, danunder el ha forsa importà l'idea da fundar ina gasetta. Stampà haja ella Ludovico Gadina en la Chasa Dorta, l'odierna Chasa Baer-Gaudenz.
Da l'existenza da la Gazetta ordinaria da Scuol san ins da la suandanta communicaziun ch'il redactur advocat Martin Maloth da Martina ha publitgà en la secziun «Engiadina» en il nr. 4 dal 1843 da la gasetta rumantscha Il Republicano:

Ma er quel davos exemplar ch'è stà en ils mauns da Maloth è ì a perder.. Il medem onn chatt'ins anc ina segunda menziun dal fegl; L'Aurora d'Engiadina scriva en il nr. 11 dal 1843:

Oriundamain han ins cartì che la Gazetta ordinaria da Scuol haja existì be in u dus onns, ma en in vegl cudesch ch'appertegneva il 1964 al magister Wilhelm Vital (1897–1977) da Zuoz è attestà ch'ella è cumparida almain fin il 1726. Dals quints resorta ch'il pretsch d'abunament na vegniva betg mo pajà en renschs e crizers mabain era en mesiras da vin.
Men Rauch era da l'avis che la Gazetta ordinaria da Scuol haja chattà sia fin enturn l'onn 1730, cura che Marnia ha pers si'influenza en Engiadina.
Suenter la fin da la Gazetta ordinaria da Scuol hai cuzzà passa 110 onns fin ch'i ha dà danovamain emprovas d'edir ina gasetta rumantscha.

Referenzas

Litteratura
Pressa dal Grischun en il Lexicon istoric retic
Men Rauch: Gazetta Ordinaria Scuol. En: Gazetta Ladina. nr. 27 da la 12avla annada (1933), p. 1
Cristian Caduff: La pressa romontscha. En: Annalas da la Societad Retorumantscha. 77 (1964) (digitalisat)
Anna Maria Cantieni: Geschichte der rätoromanischen Presse in Graubünden. 1984 (o.t. p. 10–12)
Verein der Schweizer Presse: Die Schweizer Presse: La presse suisse. Druck von Jent, 1896
Gebenstorf è ina vischnanca politica svizra en il chantun Argovia. Ella è situada en il district Baden.

Colliaziuns
Geistingen è ina fracziun da la citad da Hennef (Sieg) ed era anteriurmain il lieu principal da la regiun cun in'atgna plaiv, in'atgna vischnanca ed in'atgna dretgira.

Emprima menziun
Sco emprem lieu da la citad da Hennef vegn Geistingen menziunada 799/800 sco Geistinge. La finiziun -ingen inditga in abitadi francon anteriur.

Proprietad dals bains
L'onn 885 avat è in Heinrich von Geistingen menziunà. El ha obtegnì Geistingen dal retg Ludwig e ha regalà in quart al Cassius-Stift da Bonn.
L'onn 1075 appartegnava la baselgia da Geistingen a mesas al Cassiusstift ed a l'abbazia Michaelsberg da Siegburg. La dretgira auta e la dretgira criminala en il Bann da Geistingen èn vegnidas executadas dal cont palatin e suenter dals conts da Sayn.

Religiun
La regiun da Geistingen ha la tempra catolica. En la segunda mesadad dal 12avel tschientaner è la veglia baselgia parochiala Sogn Mitgel (St. Michael) vegnida construida. L'onn 1875 è la tur da la baselgia vegnida culpida dad in chametg.
L'onn 1903 è la claustra da Geistingen vegnida inaugurada.

Dretgira
L'onn 1744 è Geistingen stà lieu principal da la dretgira da Warth, da Eitorf e da Neunkirchen. L'onn 1812 è la dretgira transferida a Hennef sut Napoleon.

Scola
L'onn 1791 è menziunada in'emprima scola a Geistingen.

Schliaziun da la vischnanca
L'onn 1934, sut il reschim naziunalsocialistic, è la vischnanca Blankenberg vegnida fusiunada cun Geistingen. En il medem onn è la vischnanca Hennef vegnida fundada e la vischnanca Geistingen annullada. L'onn 1935 è l'autonomia dal lieu vegnida retratga e Geistingen è daventà ina fracziun da Hennef.

Segunda Guerra mundiala
Ils 8 da mars 1945 è il center dal lieu da Geistingen vegnì devastà durant ina attatga da 208 bumbas da mintgamai 4 1/2 mez quintals. L'attaga ha chaschunà 44 morts, la baselgia è vegnida devastada. Il di suenter han ils Americans occupà Geistingen.
La Gelgia (num surmiran) u Güglia (num ladin) è in flum en il chantun Grischun en Svizra. El nascha sin il Pass dal Gelgia/Güglia a 2'284 meters d'autezza e cula tras il Surses e la chavorgia dal Crap Ses. Sper Casti sbucca el en l'Alvra.

Producziun d'electricitad
Sper Murmarera vegn la Gelgia enchaschà en il Lai da Murmarera, in lai da fermada ch'è vegnì creà per la producziun d'electricitad. Il rempar da terra Castiletto e tut ils auters implants en il curs da la val èn part dals Kraftwerke Mittelbünden, ina succursala da las Ovras electricas da la citad da Turitg (EWZ).
L'aua dal lai da fermada vegn l'emprim manada tras ina galaria da pressiun en l'implant electric da Tinizong e cula suenter per ina segunda galaria da pressiun directamain tar l'implant da Casti Ost, che funcziuna en maniera da tandem cun l'implant da Tinizong.
A medem temp vegn l'aua restanta da la Gelgia e dad auters affluents enchaschà en il batschigl da fermada a Burvagn e manada tras ina terza galaria da pressiun en l'implant da Casti Vest.
Sper Casti vegn l'aua ch'è vegnida separada dal flum manada enavos. Pauc suenter vegn l'Alvra enchaschada sper Solas, da maniera che l'aua po vegnir utilisada anc ina giada.

Referenzas

Colliaziuns
Gelgia en il Lexicon istoric retic
Gempenach è ina vischnanca svizra en il chantun Friburg en il district See/Lac.
Genestrerio è ina vischnanca politica svizra en il chantun Tessin che appartegna al circul Mendrisio dal district Mendrisio.
Genolier è ina vischnanca svizra en il chantun Vad en il district Nyon.
Genthod è ina citad svizra en il chantun Genevra.
Il Professur Geoffrey Stephen Hull (6 da september 1921) è in linguist australian e s'interessa per linguas romanas, particularmain las linguas retoromanas e da l'Italia dal Nord, linguas celticas, linguas eslavas e linguas da Timor da l'Ost.

Ovras
The Linguistic Unity of Northern Italy and Rhaetia, PhD thesis, Western Sydney University, MacArthur. 1982
“La lingua ‘padanese’: Corollario dell’unità dei dialetti reto-cisalpini”. Etnie: Scienze politica e cultura dei popoli minoritari, 13 1987
“Franco-Maltese”. In James Jupp, ed., The Australian People: An Encyclopedia of the Nation, its People and their Origins. Sydney: Angus and Robertson, 1988
Polyglot Italy: Languages, Dialects, Peoples. Melbourne: CIS Educational, 1989
“Parallels and Convergences in Celtic and Romance Philology”. Australian Celtic Journal, 1 1989
“Vocabulary Renewal Trends in the Modern Celtic Languages.” Origins and Revivals: Proceedings of the First Australian Conference of Celtic Studies, pp. 69-90.
“Idealist Nationalism and Linguistic Dogma in Italy”. In The Shared Horizon. Dublin: The Academic Press, 1990
Timor Oriental: n’est-ce qu’il qu’une question politique? Églises d’Asia: Agence d’Information des Missions Etrangères de Paris, Dossiers et documents No. 9/92, 1992
The Malta Language Question: A Case Study in Cultural Imperialism. Malta: Said International, 1993
Building the Kingdom: Mary MacKillop and Social Justice. Melbourne: Collins Dove, 1994
Instituto de Estudos Timorenses “Maria Mackillop” - Orientação para a Padronização da Língua Tetum. Baulkham Hills (Sydney). 1994
Mai Kolia Tetun. A Course in Tetum-Praça, Sydney, Australian Catholic Relief and the Australian Catholic Social Justice Council 1998
Timor-Leste: Identidade, Língua e Política Educacional. Lisbon: Ministério dos Negócios Estrangeiros/Instituto Camões, 2001
The Languages of East Timor. Some Basic Facts, Instituto Nacional de Linguística, Universidade Nacional de Timor Lorosa'e. The Languages of East Timor
Standard Tetum-English Dictionary 2nd Ed, Allen & Unwin Publishers ISBN 978-1-86508-599-9 2002
(with Lance Eccles). Gramática da Língua Tétum. Lisbon: Lidel, 2005
(with Halyna Koscharsky) “Contours and consequences of the lexical divide in Ukrainian”. Australian Slavonic and East European Studies, Vol 20, Nos 1-2 2006
The Banished Heart: Origins of Heteropraxis in the Catholic Church. London: T&T Clark, 2010
Georg Leonhardi (* 10 da december 1807 a Schwanden ; † 4 da matg 1884 a Poschiavo; burgais da Filisur) fuva in plevon reformà svizzer.

Veta
Naschì è Georg Leonhardi a Schwanden en il Chantun Glaruna e studegià teologia ha el a l'universitad da Basilea ed è vegnì recepì a Glion en la sinoda evangelic-retica. Cunquai ha el retschiert il permiss dad agir sco plevon en il Grischun. Uschè ha el sco emprim surpiglia la plaiv Saas en il Partenz. Set onns pli tard es el daventà plevon da Castasegna. Qua es el restà fin 1840, igl onn ch'el ha midà ad Azmoos. Davo sis onns es el turnà en il Grischun ed ha surpiglià la plazza a Poschiavo ed enturn 1855 ha el midà per l'ultima giada, e zuar a Brüsch/Brusio. Là è el stà plevon fin 1883. Igl onn suandant è el mort ils 4 da matg.

Ovras
Rhätische Sitten und Gebräuche. Bruchstücke aus ungedruckten Reisebeschreibungen (S. Gagl 1844)
Christian Gutmann oder: Bleibe im Land und nähre dich redlich / Undank ist der Welt Lohn. Zwei Erzählungen (S. Gagl 1848)
Vierteljahrsschrift für das reformirte Bündnervolk 1.-3. Jahrgang (Cuira 1849-1851)
Das Poschiavino-Thal. Bilder aus der Natur und dem Volksleben. Ein Beitrag zur Kenntnis der italienischen Schweiz (Leipzig 1859)
Ritter Johann von Guler von Weineck. Lebensbild eines Rhätiers aus dem siebenzehnten Jahrhundert (Berna 1863)
Philipp Gallicius, reformatur grischun. Biografia conponida da Georg Leonhardi. Vertida or dil Tudesc en il Romonsch da la Ligia Grischa tras Lucius Candrian. (Cuira, 1878)

Litteratura
Martin Bundi: Leonhardi, Georg en il Lexicon Istoric Svizzer
Erich Wenneker: Leonhardi, Georg en: Biographisch-Bibliographisches Kirchenlexikon (BBKL). Tom 19, Bautz, Nordhausen 2001, ISBN 3-88309-089-1, Sp. 891–892.
Georg Wilhelm Friedrich Hegel (* 27 d'avuost 1770 a Stuttgart; † 14 da november 1831 a Berlin) d'eira ün filosof tudas-ch chi dominaiva la disciplina a las faculteds europeicas düraunt la prüma mited dal 19evel tschientiner scu'l rapreschantant principel dal idealissem tudas-ch.

Filosofia
La filosofia da Hegel es ourdvart ambiziusa. Ella voul interpreter na damain cu l'intera realted cun tuottas fuormas d'apparentscha ed edificher detagliedamaing ün sistem universel.

Istorgia da recepziun
Zieva la mort da Hegel as separaivan sieus aderents in duos scoulas: d'üna vart ils Hegeliauns da dretta e da l'otra vart ils Hegeliauns da schnestra. Ils ultims critichaivan la rolla da la filosofia hegeliauna da stabiliser il stadi prussiaun cunter movimaints progressivs u revolutionaris. Suot ils scolars penda our Karl Marx chi as basaiva sün Hegel.
In opposiziun a la filosofia sistematica staiva dal prüm davent üna direcziun chi dvantaiva cuntschainta pü tard suot il nom filosofia d'existenza. Ün dals exponents ils pü importants d'eira il danais Søren Kierkegaard.

Ouvras
L'ouvra la pü extaisa:

Enzyklopädie der philosophischen Wissenschaften = enciclopodia da las scienzas filosoficas (a partir dal 1816)
In vista a l'enciclopedia es l'ouvra cumpletta structureda seguaintamaing:
I. Wissenschaft der Logik = scienza da logica (1812–16, surlavureda 1831)
II. Naturphilosophie = filosofia da natüra
III. Philosophie des Geistes = filosofia da spiert

Phänomenologie des Geistes = fenomenologia dal spiert (1806/07 – oriundamaing la prüma part d'ün sistem na accumplida da pü bod)
Grundlinien der Philosophie des Rechts = lingias fundamentelas da la filosofia dal dret (1821)
Philosophie der Geschichte = filosofia da l'istorgia
Philosophie der Religion = filosofia da la religiun
Vorlesungen über die Ästhetik = prelecziuns sur da l'estetica (1835-1838)
Vorlesungen über die Geschichte der Philosophie = prelecziuns sur da l'istorgia da la filosofia

Colliaziuns
Las ouvras da Hegel tar zeno.org
George Miok era in sergent canadais. El ha stà assassinà entant patruglia en Afganistan en 30 december 2009. El retschess trais premis: Premi da UN-Schuldàs Canadaiss, Premi da NATO e Premi da Servetsch en Asia dal Sid Vest.

Vita
George nascheva en ina famiglia ungaraisa en Edmonton, Canada. Ses bab era Illés Miok e ses mamma era Anna Miok. El aveva trais frars, Michael, John e László.
George studegess en la Universitad da Alberta, el era scholast en la St. Cecilia scola media, el instruiss matematica, religiun e gimnastica.
George Mios era member da communitad ungaraisa en Edmonton, el discurass era lingua ungaraisa.

Carriera da schuldà
El entrass en militar en ses 17. onns. En 2002 el gieva en Bosnia, en 2005 en Afganistan, ina giada. El giava anc ina giada en Afganistan en 2009. El era member da 41. regiment tecnic. El e trais schuldàs han assassinà entant patruglia en 30 december 2009.

Colliaziuns
Origo.hu: Csárdás-zenekarok várják az elesett kanadai-magyar őrmestert
HVG: Hazaszállítják a Kandahárnál megölt kanadai magyart
Canada.com: Sgt. George Miok wanted to teach
Pagina memoriala en facebook